കൊറോണ വാക്സിന് പകരം പേവിഷബാധ കുത്തിവയ്പ് നല്കിഡോക്ടര്ക്കും നഴ്സിനും സസ്പെന്ഷന് മുംബൈ: കൊറോണ വാക്സിന് പകരം പേവിഷബാധ കുത്തിവയ്പ് നല്കിയ ഡോക്ടറെയും നേഴ്സിനെയും സസ്പെന്ഡ് ചെയ്തു. മഹാരാഷ്ട്രയിലെ താനെ ജില്ലയിലെ മെഡിക്കല് സെന്ററിലാണ് സംഭവം നടന്നത്. മെഡിക്കല് സെന്ററിന്റെ ചുമതലയുള്ള ഒരു വനിതാ ഡോക്ടറെയും ഒരു നഴ്സിനെയുമാണ് സസ്പെന്ഡ് ചെയ്തത്. പ്രദേശവാസിയായ രാജ്കുമാര് യാദവിനാണ് വാക്സിന് പകരം പേവിഷബാധ കുത്തിവയ്പ് നല്കിയത്. യാദവ് തെറ്റായ വരിയിലാണ് നിന്നതെന്നും അതുകൊണ്ടാണ് പേവിഷബാധയുടെ കുത്തിവയ്പ് നല്കിയതെന്ന് ഡോക്ടര്മാര് ഉന്നയിക്കുന്ന വാദം. ദേഹാസ്വാസ്ഥ്യം അനുഭവപ്പെട്ട് ഇയാള് അധികാരികളോട് പരാതിപ്പെടുകയും പ്രാഥമിക അന്വേഷണത്തിന്റെ അടിസ്ഥാനത്തില് ഇയാള്ക്ക് നല്കിയ കുത്തിവയ്പ് മാറിപ്പോയെന്നും തെളിഞ്ഞു. യാദവിന്റെ ആരോഗ്യനില ഇപ്പോള് തൃപ്തികരമാണെന്നും ഉദ്യോഗസ്ഥര് അറിയിച്ചു. കല്വയിലെ ഒരു ചേരി കോളനിയില് സ്ഥിതി ചെയ്യുന്ന മെഡിക്കല് സെന്ററാണിത്. നിരവധി ആളുകളാണ് വിവിധ രോഗങ്ങളുമായി ബന്ധപ്പെട്ട പ്രതിരോധ കുത്തിവെയ്പിന് ഇവിടെ എത്തുന്നത്.